EkBass/fiwiki-20250220-pages-articles huggingface dataset:
Bookabooka

Bookabooka oli suomalainen kirjojen vuokraamiseen erikoistunut palvelu, joka perustettiin syksyllä 2008. Palvelun avulla esimerkiksi opiskelijat voivat saada käyttöönsä kurssikirjoja. Palvelu julkaisi kirjojen omistajien vuokratarjouksia ja välitti tarjoajan ja kiinnostuneen vuokraajan yhteystiedot toisilleen 0,95 euron korvausta vastaan. Muista yksityiskohdista sopiminen jäi yksityishenkilöiden väliseksi. Muutaman kuukauden toiminnan jälkeen Tekijänoikeuden tiedotus- ja valvontakeskus ry lähestyi palvelun ylläpitäjää kehottaen sulkemaan palvelun vuokraamiseen liittyvät osuudet Bookabookan verkkosivustoilta perjantaihin 24. huhtikuuta 2009 mennessä. Järjestö piti vuokrauspalvelua tekijänoikeuslain vastaisena.Pitkänen, Perttu: Bookabookasta tulossa kirja-alan Pirate Bay Digitoday. 21.4.2009. Järjestön näkemyksen mukaan yksittäisenkin vuokrattavan kirjan kustantajilta, kirjoittajilta, kirjoissa olevien kuvien oikeudenomistajilta sekä kääntäjiltä pitäisi aina erikseen hankkia lupa kirjan vuokraamiseen. TTVK:n mukaan tekijällä, eikä siis kirjan omistajalla, on oikeus määrätä esimerkiksi teoksensa vuokraamisesta ja lainaamisesta palvelun mahdollistamalla tavalla. Bookabooka ilmoitti 10. syyskuuta 2009 aloittavansa neuvottelut tekijänoikeusjärjestöjen kanssa ratkaisun löytämiseksi ja keskeyttävänsä vuokraustoiminnan siihen asti. Neuvottelut eivät kuitenkaan johtaneet tuloksiin, ja 25. syyskuuta 2009 Bookabooka ilmoitti lopettaneensa kirjojen vuokraustoiminnan.Vuokrasin kirjan -blogi (PDF) Vuokraustoiminnasta tehtiin eduskunnassa kirjallinen kysymys, johon kulttuuri- ja urheiluministeri Stefan Wallin vastasi 20. lokakuuta 2009, että ”Tekijänoikeus ei ulotu kahden yksityishenkilön väliseen teoskappaleen vuokraamiseen. Vuokraamiseen johtavan kontaktin pitää kuitenkin syntyä muulla tavalla kuin siten, että ulkopuolinen tarjoaa tällaisen palvelun tai vuokralle antaja itse julkisesti tarjoaa teoskappaleen yleisölle vuokrattavaksi. Nykyinen laki sallii kahden yksityishenkilön välisen teoskappaleen vuokraamisen. Laki sallii myös Euroopan talousalueella tekijän luvalla levitykseen saatettujen teoskappaleiden edelleen myymisen. Sen sijaan yleisölle suunnatun vuokrauspalvelun tarjoajan tulee hankkia tarvittavat luvat joko suoraan oikeudenhaltijoilta tai taholta, joka yksittäisten oikeudenhaltijoiden puolesta myöntää lupia teoskappaleiden vuokraamiseen.”KIRJALLINEN KYSYMYS 791/2009 vp Oppikirjojen vuokraustoiminta yksityishenkilöiden välillä Syksyllä 2013 Bookabooka ilmoitti lopettavansa toimintansa kokonaan.Lainauspalvelu Bookabooka katoaa lopullisesti Markkinointi & Mainonta. 13.9.2013. == Lähteet == Luokka:Sähköinen asiointi
828 Naval Air Squadron

828 Naval Air Squadron (828 NAS) oli Britannian Kuninkaallisen laivaston ilmavoimien lentolaivue. Se perustettiin syyskuussa 1940. Laivue osallistui moniin taisteluihin toisessa maailmansodassa. Niihin kuului hyökkäys taistelulaiva Tirpitziä vastaan. == Palvelus == Laivue perustettiin 15. syyskuuta 1940 RNAS Lee-on-Solentissa kalustonaan yhdeksän Fairey Albacorea. Laivue siirrettiin lokakuussa RNAS St. Merryniin ja edelleen 18. marraskuuta RNAS Campbeltowniin, jossa laivueen koulutus saatettiin päätökseen. Laivue liitettiin osaksi rannikkolennostoa.Wragg s. 163-164 Laivue palveli hetken aikaa RNAS Hatstonissa ja RNAS Sumburghissa, kunnes se siirrettiin 2. heinäkuuta 1941 HMS Victoriousille. Laivue suoritti hyökkäyksen Kirkkoniemeen, jossa se menetti viisi koneistaan. Laivue täydennettiin RNAS Crailissa ennen 26. syyskuuta tapahtunutaa siirtoa HMS Argukselle. Laivue suojasi saattuetta Gibraltarille ennen siirtymistä HMS Ark Royalille suojaamaan Maltan saattueita. Laivueen koneet lensivät 18. lokakuuta Maltalle Hal Fariin.Wragg s. 164 Laivueen 14 konetta toimivat Maltalta, mistä se hyökkäsi vihollisen Sisilian ja Pohjois-Afrikan välisiä saattueita vastaan. Laivue muodosti yhdessä 830 laivueen kanssa Naval Air Squadron Maltan. Maltan pommitusten vuoksi laivueella oli toisinaan täydennyksistä huolimatta ainoastaan pari koneista lentokykyisinä. Laivueeseen liitettiin 830 laivueen ja osa 826 laivueen koneista ennen kuin se itse liitettiin toukokuussa 1943 821 laivueeseen hyökkäämään Pantellarian lentotukikohtaan. Laivue siirrettiin 28. kesäkuuta 1943 Monastiriin Tunisiaan sukellusveneiden torjuntaan, kunnes se palasi Hal Fariin lakkautettavaksi 1. syyskuuta 1943. Laivue perustettiin uudelleen 1. maaliskuuta 1944 RNAS Lee-on-Solentissa kalustonaan 12 Fairey Barracuda Mk II:sta. Laivue liitettiin osaksi 2. Laivaston torpedopommittajalennostoa ja siirrettiin elokuussa HMS Implacablelle. Laivue siirrettiin myöhemmin elokuussa HMS Formidablelle, jonka mukana laivue otti osaa operaatio Goodwoodiin hyökkäykseen taistelulaiva Tirpitziä vastaan. Hyökkäyksestä palattuaan laivue palasi HMS Implacablelle ja pitäen tukikohtanaan RNAS Hatstonia se suoritti Norjan rannikolla merenkulun häirintää. Laivueen vahvuus nostettiin 21 koneeseen liittämällä 841 laivue siihen. Laivueen kalusto vaihdettiin tammikuussa 1945 Grumman Avengereiksi ja lentue siirrettiin kuukauden lopulla saattuetukialus HMS Trumpeterille. Laivue siirrettiin 13. maaliskuuta HMS Implacablelle siirtyäkseen Brittiläiseen Tyynenmeren laivastoon. Laivueen vahvuus laskettiin kuitenkin kesäkuussa 15 koneeseen ja se liitettiin osaksi kahdeksatta tukialuslentorykmenttiä. Laivue osallistui hyökkäykseen Trukille, Karoliineille ja myöhemmin Japanin kotisaarille. Tukialus laivueineen siirrettiin Australiaan sodan jälkeen. Laivue lakkautettiin kesäkuussa 1946. ==Lähteet== * * * * * * ===Viitteet=== ==Aiheesta muualla== Luokka:Fleet Air Arm
806 Naval Air Squadron

806 Naval Air Squadron (806 NAS) oli Ison-Britannian Kuninkaallisen laivaston ilmavoimien lentolaivue. == Palvelus == Laivue perustettiin 1. huhtikuuta 1940 RNAS Worthy Downissa. Laivueen kalustona oli kahdeksan Blackburn Skuaa ja neljä Blackburn Roc konetta. Laivue siirrettiin 28. maaliskuuta RNAS Hatstoniin ja osallistui hyökkäykseen Bergeniin ennen kuin siirrettiin etelä rannikolle suojaamaan Dunkirkin evakuointia. Osa laivueesta sijoitettiin RNAS Detlingiin.Wragg s. 144 Laivueen käyttämät Blackburn Roc koneet korvattiin Fairey Fulmareilla ja laivue siirrettiin kesäkuussa HMS Illustriousille, jolloin myös Blackburn Skuat vaihdettiin Fairey Fulmareihin. Laivueeseen liitettiin Gloster Sea Gladiatoreita ennen purjehdusta Välimerelle, jossa laivue sijoitettiin välillä maihin Dekheilaan suojaamaan maajoukkoja. Laivue osallistui Kreetan evakuointien suojaamiseen, minkä jälkeen se sijoitettiin maalis-toukokuuksi 1941 HMS Formidablelle. Laivue lensi kesän 1941 Hawker Hurricaneilla osana laivaston ilmavoimia Pohjois-Afrikassa ennen kuin se jälleen varustettiin marraskuussa Fairey Fulmareilla ja siirrettiin maaliskuun lopulla 1942 Ceylonille. Laivue jaettiin kahteen lentueeseen, joista A lentue varustettiin Grumman Martleteilla ja B lentue Fairey Fulmareilla. Laivue sijoitettiin toukokuussa HMS Illustriousille. A lentue lakkautettiin HMS Indomitablen vaurioiduttua 12. elokuuta operaatio Pedestalissa. B lentue jäi edustamaan laivuetta ennen kuin se liitettiin 18. tammikuuta 1943 803 laivueeseen Itä-Afrikassa. Laivue perustettiin uudelleen 1. elokuuta 1945 RNAS Machrihanishissa kalustonaan 12 Supermarine Seafire III -konetta. Laivueen koneet korvattiin myöhemmin uudemmalla XV mallilla. Laivue lakkautettiin 1947.Wragg s. 145 ==Lähteet== * * * * * * ===Viitteet=== ==Aiheesta muualla== Luokka:Fleet Air Arm
Samantha Maloney

Samantha Maloney (s. 11. joulukuuta 1975 New York) on yhdysvaltalainen rock- rumpali. Hän on soittanut muun muassa Holessa ja Mötley Crüessa sekä Peachesin taustayhtyeessä. == Diskografia == === Shiftin kanssa === * Pathos EP (1994) * Spacesuit (1995) * Get In (1997) === Mötley Crüen kanssa === *Lewd, Crüed & Tattooed (DVD) (2002) === Courtney Loven kanssa === *America's Sweetheart (2004) === Peachesin kanssa === *Impeach My Bush (2006) == Aiheesta muualla == * Virallinen kotisivu (Archive.org, tallennettu 11/2013) Luokka:Yhdysvaltalaiset rumpalit Luokka:Mötley Crüen jäsenet Luokka:Vuonna 1975 syntyneet Luokka:Elävät henkilöt
Taylor Dooley

Taylor Marie Dooley (s. 26. helmikuuta 1993) on yhdysvaltalainen näyttelijä. Hän on tullut tunnetuksi pääroolistaan Lavagirlina elokuvassa The Adventures of Sharkboy and Lavagirl in 3-D. == Biografia == === Varhaisvaiheet === Dooley syntyi Grosse Pointessa, Michiganissa. Hänellä on pikkuveli nimeltään Drew. Dooley on syntyperältään isänsä puolelta irlantilainen, saksalainen, englantilainen ja sioux-intiaani sekä äitinsä puolelta belgialainen, saksalainen ja englantilainen. Dooley kasvoi Glendalen kaupungissa, Arizonassa, jonne hänen perheensä muutti hänen ollessaan kuuden. Hän aloitti näyttelemisen ja tanssin koulussa Phoenix Theater's Performance Troop, ja pian hän alkoi tehdä pieniä mainoksia. === Ura === Dooleyt muuttivat Kaliforniaan ja vuonna 2005 valmistui hänen ensielokuvansa, fantasiaelokuva nimeltä The Adventures of Sharkboy and Lavagirl in 3-D. Dooley esitti pääosassa tyttöä nimeltä Lavagirl. Hän on myös näyttäytynyt elokuvissa Whitepaddy, Apology sekä Monster Night. Vuonna 2008 hän esiintyi vieraana televisiosarjassa House. Dooley on mukana vuonna 2009 kuvattavassa elokuvassa Alyson Stoner Project. == Filmografia == Vuosi Nimi Rooli Laji Huomioita 2005 U-Pick Live Oma itsensä Televisiosarja 1 jakso 2005 The Adventures of Sharkboy and Lavagirl in 3-D Lavagirl Elokuva Elokuva ilmestynyt Yhdysvalloissa 10. kesäkuuta 2005 2006 Whitepaddy Mary Elokuva 2006 Apology Judy Elokuva 2006 Monster Night Dana Ackerman Elokuva 2008 House Rachelle Televisiosarja 1 jakso 2009 The Alyson Stoner Project VIP-vieras Elokuva == Aiheesta muualla == * Luokka:Yhdysvaltalaiset näyttelijät Luokka:Vuonna 1993 syntyneet Luokka:Elävät henkilöt
Parhaimmat kampanjalaulut

Parhaimmat kampanjalaulut on lastenmusiikkiyhtyeen Pellekaija Pumin vuonna 2003 julkaistu studiolevy. == Muusikot == === Soittajat === * Pekka Tonttila, laulu ja kitarat * Tuula Tonttila, laulu, lyömäsoittimet ja puhe * Jarkko Lepistö, rummut * Antti Ranta-Muotio, basso * Marko Kataja, kosketinsoittimet, haitari ja puhetta * Pekka Suominen, basso (3) === Kuoro === * Porvoon suomalaisen seurakunnan lapsikuoro * Veera Tonttila (3) * Iiris Tonttila (3) * Katariina Tonttila (3) == Kappaleluettelo == # Älä sählää, hoi! # Polttaa, polttaa # Lomalla ei munita # Turvallista joulua Sävel ja sanat Pekka Tonttila, paitsi 'Turvallista joulua' sävel Pekka Tonttila, sanat Pekka ja Tuula Tonttila. ==Lähteet== * Parhaimmat kampanjalaulut levykansi ja levykannen vihko Luokka:Vuoden 2003 albumit Luokka:Pellekaija Pumin albumit
Allegro (ohjelmointi)

Allegro on ohjelmakirjasto, joka sisältää erityisesti tuen 2D-grafiikan tekemiseen ohjelmistoon. Grafiikkaohjelmistojen lisäksi Allegro sisältää muun muassa funktiota äänen ja käyttöjärjestelmä yhteensovittamiseen ohjelmistoon. Kirjastoa käytetäänkin paljon pelien ohjelmoinnissa. Koko ohjelmointikirjasto on vapaasti kenen tahansa käytettävissä Vapaa ohjelmisto -lisenssillä. Kirjasto on kirjoitettu C-kielellä, mutta se on sovellettu sekä C- että C++-kielille. Kirjaston kehittämisen aloitti Shawn Hardgreaves 1990-luvun alussa, jolloin ensimmäisenä kohteena oli Atari-peliympäristö. == Katso myös == * Simple DirectMedia Layer ==Lähteet== *Suomipelit.fi: 2D-Grafiikan alkeet Allegroa käyttäen ===Viitteet=== Luokka:Ohjelmointi Luokka:Vapaat ohjelmistot
Hank Williams, Jr.

Hank Williams, Jr. (oikea nimi Randall Hank Williams, 26. toukokuuta 1949) on palkittu yhdysvaltalainen countrylaulujen sanoittaja ja muusikko. Hänen musiikkityylinsä on southern rockia, bluesia ja countrya. Hän on edesmenneen countrymuusikon Hank Williamsin poika ja Hank Williams III:n, Holly Williamsin, Hillary Williamsin, Samuel Williamsin ja Katie Williamsin isä. ==Albumit== ===Studioalbumit=== *Hank Williams, Jr. Sings the Songs of Hank Williams, 1964 *Your Cheatin' Heart, 1965 *Father & Son, 1965 *Ballads of the Hills & Plains, 1965 *Country Shadows, 1966 *Hank Williams/Hank Williams, Jr. Again, 1966 *My Own Way, 1967 *A Time to Sing, 1967 *Luke the Drifter, Jr., 1969 *Songs My Father Left Me, 1969 *Luke the Drifter, Jr. Vol. 2, 1969 *Live at Cobo Hall, 1969 *Hank Williams, Jr. Singing My Songs (Johnny Cash), 1970 *Removing the Shadow, 1970 *All for the Love of Sunshine, 1971 *I've Got a Right to Cry, 1971 *Eleven Roses, 1972 *Send Me Lovin' and a Whole Lotta Loving, 1972 *The Legend of Hank Williams in Song and Story, 1973 *After You, Pride's Not Hard to Swallow, 1973 *The Last Love Song, 1974 *Living Proof, 1974 *Insights into Hank Williams in Song and Story, 1975 *Bocephus, 1975 *Hank Williams, Jr. and Friends, 1976 *One Night Stands, 1977 *The New South, 1977 *Family Tradition, 1978 *Whiskey Bent and Hell Bound, 1979 *Habits Old and New, 1980 *Rowdy, 1981 *The Pressure Is On, 1981 *High Notes, 1982 *Strong Stuff, 1983 *Man of Steel, 1983 *Major Moves, 1984 *Five-O, 1985 *Montana Cafe, 1986 *Hank Live, 1987 *Born to Boogie, 1987 *Wild Streak, 1988 *Lone Wolf, 1990 *America, The Way I See It, 1990 *Pure Hank, 1991 *Maverick, 1992 *Out of Left Field, 1993 *Hog Wild, 1995 *A.K.A. Wham Bam Sam, 1996 *Three Hanks: Men with Broken Hearts, 1996 *Stormy, 1999 *The Almeria Club Recordings, 2002 *I'm One of You, 2003 *127 Rose Avenue, 2009 ===Kokoelma- albumit=== *The Best of Hank Williams, Jr., 1968 *Greatest Hits, 1970 *Hank Williams, Jr.'s Greatest Hits Vol. II, 1972 *Fourteen Greatest Hits, 1976 *Hank Williams, Jr.'s Greatest Hits, 1982 *Hank Williams, Jr.'s Greatest Hits, Vol. 2, 1985 *Hank Williams, Jr.'s Greatest Hits, Vol. 3, 1989 *The Best of Hank & Hank, 1992 *Living Proof: The MGM Recordings 1963-1975, 1992 *Those Tear Jerking Songs, 1992 *Tribute to My Father, 1993 *Hank Williams, Jr.'s Greatest Hits, 1994 *The Complete Hank Williams, Jr., 1999 *The Bocephus Box, 2000 *That's How They Do It in Dixie: The Essential Collection, 2006 *Hank Jr.: Collector's Edition, 2008 ==Lähteet== ==Aiheesta muualla== *Virallinen sivu Luokka:Yhdysvaltalaiset countrymuusikot Luokka:Yhdysvaltalaiset laulaja- lauluntekijät Luokka:Primetime Emmy -palkinnon saajat Luokka:Vuonna 1949 syntyneet Luokka:Elävät henkilöt
Härmä

Härmä voi tarkoittaa seuraavia: ==Paikannimi== * Härmä, Etelä-Pohjanmaalla Lapuanjoen keskijuoksun tuntumassa sijaitseva Kauhavan pohjoisosa (entiset Alahärmän ja Ylihärmän kunnat) * Härmä, Pohjanmaan radan rautatieasema Kauhavan Alahärmässä, myös postitoimipaikka * Härmä, Tampereen suunnittelualue. ==Sukunimi== * Antti Härmä (s. 1987), jääkiekkomaalivahti * Elina Suomela-Härmä (o.s. Suomela, s. 1946), romaanisen filologian professori * Erkki Härmä (1890–1957), SDP:n poliitikko, ammattiyhdistysjohtaja ja maaherra * Frans Härmä (1881–1962), kokoomuslainen poliitikko * Heikki Maunonpoika Härmä, uudisraivaaja 1500-luvulla * Iiris Härmä (s. 1970), elokuvaohjaaja ja -tuottaja * Juhani Härmä (s. 1949), kielitieteilijä * Kimmo Härmä (s. 1971), muusikko ja laulaja * Laura Härmä (o.s. Numminen, 1891–1952), ammattiyhdistystoimitsija ja SDP:n poliitikko, Erkki Härmän puoliso * Leena Härmä (1914–2008), näytelmä- ja nuortenkirjailija * Matti Härmä (1600-luvulla), kirkonrakentaja * Matti Härmä (s. 2004), jääkiekkoilija * Mauri Härmä (oik. Mauri Salomaa, s. 1946), iskelmälaulaja * Mikko Härmä, lääkäri, Työterveyslaitoksen tutkimusprofessori * Anitra Karto (oik. Irma Anitra Karto-Härmä, ent. Heinonen, o.s. Gustafsson, 1913–1960), tanssija ja näyttelijä * Berit (oik. Tuula Nordström, o.s. Härmä, s. 1949), iskelmälaulaja. == Muita == * härmä, kasvitauti * härmäsienet (Erysiphales), kotelosieniin kuuluva lahko * härmät (Erysiphe), sienisuku * härmä, kasteen ja kuuran välimuoto * Härmästä poikia kymmenen, suomalainen elokuva vuodelta 1950 * Härmä, suomalainen elokuva vuodelta 2012 * Härmät, Ala- ja Ylihärmässa aiemmin ilmestynyt paikallislehti * Hämeenlinnan Härmä, hämeenlinnalainen jalkapalloseura. Luokka:Luettelot henkilöistä sukunimen mukaan
Töyhtösarvihai

Töyhtösarvihai (Heterodontus galeatus) on sarvihaiden heimoon kuuluva rustokalalaji, joka elää Australian itärannikolla Queenslandissa ja Uudessa Etelä-Walesissa. Töyhtösarvihai on tavallisesti noin 122 senttimetrin mittainen ja voi maksimissaan kasvaa hieman yli 1,5 metrin mittaiseksi. Kalalla on luonteenomaiset vahvat harjanteet päässä silmien yläpuolella. Laji on elinvoimainen. == Lähteet == Luokka:Hait
Partahait

Partahait (Orectolobidae) on partahaikalojen lahkoon kuuluva Indopasifisen merialueen kalaheimo. Partahait jaetaan kolmeen sukuun, joista tunnetaan yhteensä 11 lajia. Suurin lajeista on täpläpartahai (Orectolobus maculatus), joka kasvaa yli kolmen metrin pituiseksi. == Aiheesta muualla == *ITIS: Orectolobidae * Luokka:Hait
Täpläpartahai

Täpläpartahai (Orectolobus maculatus) on partahaiden heimoon kuuluva laji, josta toisinaan käytetään myös nimitystä rengaspartahai. Se elää Australian eteläpuolella ja voi kasvaa 3 metrin pituiseksi. == Lähteet == Luokka:Hait
Yleisurheilun sisäratojen Euroopan-mestaruuskilpailut 1982

Yleisurheilun sisäratojen Euroopan-mestaruuskilpailut järjestettiin vuonna 1982 Milanossa, Italiassa. Kisojen ajankohta oli 6.–7. maaliskuuta. Kisahallina oli Palazzo dello Sport, jonka juoksurata oli 200 metrin mittainen. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Marian Woronin 6,61 Valentin Atanasov 6,62 Bernard Petitbois 6,66 200 m Erwin Skamrahl 21,20 István Nagy 21,41 Michele Di Pace 21,52 400 m Pavel Konovalov 47,04 Sándor Újhelyi 47,14 Benjamín González 47,41 800 m Antonio Páez 1.48,02 Klaus-Peter Nabein 1.48,31 Colomán Trabado 1.48,35 1 500 m José Luis González 3.38,70 José Manuel Abascal 3.38,91 Antti Loikkanen 3.39,62 3 000 m Patriz Ilg 7.53,50 Alberto Cova 7.54,12 Valeri Abramov 7.54,46 60 m aj Aleksandr Putškov 7,73 Plamen Krastev 7,74 Karl-Werner Dönges 7,80 Korkeushyppy Dietmar Mögenburg 234 Janusz Trzepizur 232 Roland Dalhäuser 232 Seiväshyppy Viktor Spasov 570 Konstantin Volkov 565 Władysław Kozakiewicz 560 Pituushyppy Henry Lauterbach 786 Rolf Bernhard 783 Giovanni Evangelisti 783 Kolmiloikka Béla Bakosi 17,13 Gennadi Valjukevitš 16,87 Nikolai Musijenko 16,82 Kuulantyöntö Vladimir Milić 20,45 Remigius Machura 20,07 Jovan Lazarević 19,65 5 000 m kävely (näytöslaji) Maurizio Damilano 19.40,28 Carlo Mattioli 20.06,91 Martin Toporek 20.19,47 === Naiset === Laji Kultaa Kultaa Hopeaa Hopeaa Pronssia Pronssia 60 m Marlies Göhr 7,11 Sofka Popova 7,19 Wendy Hoyte 7,27 200 m Gesine Walther 22,80 Jelena Keltševskaja 23,35 Heidi-Elke Gaugel 23,39 400 m Jarmila Kratochvílová 49,59 Dagmar Rübsam 51,18 Gaby Bußmann 51,57 800 m Doina Melinte 2.00,39 Martina Steuk 2.01,07 Jolanta Januchta 2.01,24 1 500 m Gabriella Dorio 4.04,01 Brigitte Kraus 4.04,22 Beate Liebich 4.06,70 3 000 m Agnese Possamai 8.53,77 Maricica Puică 8.54,26 Paula Fudge 8.56,96 60 m aj Kerstin Knabe 7,98 Bettine Gärtz 8,00 Jordanka Donkova 8,09 Korkeushyppy Ulrike Meyfarth 199 Andrea Bienias 199 Katalin Sterk 199 Pituushyppy Sabine Everts 670 Karin Hänel 654 Vali Ionescu 652 Kuulantyöntö Veržinija Veselinova 20,19 Helena Fibingerová 19,24 Natalja Lisovskaja 18,50 == Mitalitaulukko == 1\. 5 3 3 11 2\. 4 4 1 9 3\. 3 3 3 9 4\. 2 1 2 5 4\. 2 1 2 5 6\. 1 3 1 5 7\. 1 2 1 4 8\. 1 2 0 3 9\. 1 1 2 4 10\. 1 1 1 3 11\. 1 0 1 2 12\. 0 1 1 2 13\. 0 0 2 2 14\. 0 0 1 1 14\. 0 0 1 1 == Katso myös == *Suomi yleisurheilun sisäratojen Euroopan- mestaruuskilpailuissa 1982 == Lähteet == * 1982 Luokka:Vuoden 1982 yleisurheilu Luokka:Milanon urheilu
Saksanampiainen

Saksanampiainen (Vespula germanica) on laji ampiaisten heimossa ja Vespinae- alaheimossa. Se on monilla alueilla tunnettu vieraslaji. == Koko ja ulkonäkö == Saksanampiainen on noin 13 millimetriä pitkä ja väritykseltään keltaisen ja mustankirjava. Ulkoisesti laji muistuttaa hyvin paljon yleisempää piha- ampiaista eli yleistä ampiaista (Vespula vulgaris), mutta lajit on helppo erottaa pään etuosan kuviosta, joka saksanampiaisella muodostuu kolmesta erillisestä mustasta pisteestä. Lisäksi verkkosilmän etuosaa kohti ulottuva kieleke on kokonaan keltainen. == Levinneisyys == Alkujaan Euroopasta ja Pohjois-Afrikasta kotoisin oleva ampiaislaji, joka on ihmisen mukana levinnyt laajalti muun muassa Australiaan ja Amerikkoihin. Myös Suomessa saksanampiainen on tulokaslaji. Sen on todettu pesineen manner-Suomessa ensimmäisen kerran vuonna 2005, joskin lajin arvellaan eläneen vakituisesti Ahvenanmaalla jo tätä aikaisemmin. Lajia tavataan toistaiseksi vasta Lounais- ja Etelä-Suomessa, mutta kesällä 2010 Aurajoen rannan ampiaispyydyksissä sitä oli jo ampiaisista toiseksi eniten. == Elintavat == Täysikasvuiset ampiaiset elävät kukkien medellä, mutta saalistavat myös muita hyönteisiä, etenkin toukkiensa ravinnoksi. Muiden ampiaislajien tapaan vain kuningattaret talvehtivat muiden yksilöiden kuollessa viimeistään ensimmäisten syyspakkasten myötä. Talvehtiakseen kuningatar jättää pesän ja hakeutuu johonkin paikkaan. Saksanampiainen on tunnettu kookkaista, pallomaisista pesistään. On jopa sanottu, että pesanto on erikoinen, kuin tatti väärinpäin, ja aivan eri värinen kuin suomalaisilla ampiaisilla. Alueilla, joilla talvi ei tuhoa yhdyskuntaa, pesää saatetaan asuttaa useita vuosia ja siihen saattaa kuulua useita kymmeniä tuhansia yksilöitä. Tällaisen pesän häiritseminen voi olla koloniaa puolustavien yksilöiden suuren määrän vuoksi hengenvaarallista, mikä on luonut saksanampiaiselle maineen ”tappaja-ampiaisena”, vaikka itse ampiainen ei ole tavallista ampiaista vaarallisempi. Pohjoisempana pesän halkaisija on 20–30 cm, ja tavalliseen yhdyskuntaan kuuluu noin 3 000 yksilöä. == Lähteet == == Aiheesta muualla == *Laji.fi: Saksanampiainen (Vespula germanica) *Centre for Agriculture and Biosciences International (CABI): Vespula germanica (German wasp) *Pherobase: Semiochemicals of Vespula germanica, the German yellowjacket Luokka:Ampiaiset
Christa Speck

Christa Speck (1. elokuuta 1942 Danzig, Saksa – 22. maaliskuuta 2013 Los Angeles, Yhdysvallat) oli saksalainen valokuvamalli, näyttelijä ja Playboy- tyttö. Speck oli Playboyn syyskuun 1961 Playmate of the Month ja kaikkien aikojen kolmas Playmate of the Year vuonna 1962. Speck työskenteli ennen Playboyta pankissa. Hän meni vuonna 1965 naimisiin lastenohjelmien tuottaja Marty Krofftin kanssa, jonka kanssa sai tyttäret Deanna, Kristina ja Kendra. == Lähteet == ==Aiheesta muualla== *Christa Speck Playboy.comissa Luokka:Saksalaiset mallit Luokka:Playboyn Playmatet Luokka:Vuonna 1942 syntyneet Luokka:Vuonna 2013 kuolleet
Gretchen Wilson

Gretchen Frances Wilson (s. 26. kesäkuuta 1973 Pocahontas Illinois) on yhdysvaltalainen countrylaulaja, joka voitti arvostetun Grammy-palkinnon vuoden 2004 singlestään "Redneck Woman". Hänen debyyttialbuminsa oli vuonna 2004 julkaistu Here for the Party. ==Elämäkerta== ===Nuoruus=== Wilson on kotoisin Illinoisin osavaltion Pocahontasin kaupungista. Hänet kasvatti äiti isän jätettyä perheen tytön ollessa vasta kaksivuotias . Wilsonin perhe oli köyhä, ja hän jätti koulunkäyntinsä kahdeksannella luokalla ja alkoi 14-vuotiaasta lähtien työskennellä ravintoloissa yhdessä äitinsä kanssa. Vuonna 1996 hän muutti Nashvilleen, missä hän kiersi yökerhoissa laulamassa ja työskenteli baareissa. ===Ura=== Vuonna 2003 Wilson onnistui saamaan levytyssopimuksen Epic Recordsin kanssa ja teki debyyttinsä vuonna 2004 albumilla Here for the Party. Hänen albumilta julkaisemansa single, osittain hänen omaan elämäänsä perustuva "Redneck Woman" toi Wilsonille paljon huomiota ja edesauttoi levyn menestymistä. Single voitti Grammy-palkinnon vuonna 2005. Vuotta 2005 hän julkaisi toisen albuminsa All Jacked Up ja vuonna 2007 kolmannen albuminsa One of the Boys, jonka lähes jokaisen kappaleen kirjoittamiseen Wilson itse oli ensikertaa osallistunut. Hänen on määrä julkaista neljäs studioalbuminsa I Got Your Country Right Here elokuussa vuonna 2009. ===Yksityiselämä=== Wilsonilla on yksi lapsi, vuonna 2001 syntynyt tytär Grace. ==Diskografia== ===Studioalbumit=== *Here for the Party (2004) *All Jacked Up (2005) *One of the Boys (2007) *I Got Your Country Right Here (2009) *Right on Time (2013) *Under the Covers (2013) *Ready to Get Rowdy (2017) ==Lähteet== ==Aiheesta muualla== *gretchenwilson.com Luokka:Yhdysvaltalaiset countrymuusikot Luokka:Grammy-palkinnon saajat Luokka:Yhdysvaltalaiset laulajat Luokka:Vuonna 1973 syntyneet Luokka:Elävät henkilöt
People Are Strange

People Are Strange on yhdysvaltalaisen rockyhtyeen The Doorsin kappale heidän vuoden 1967 albumiltaan Strange Days. Se on musiikkityyliltään vaudevillehenkinen. Kappale kertoo yksinäisyydestä ja vieraantumisesta. Se oli albumin ensimmäinen single, ja se nousi Yhdysvaltain singlelistan sijalle 12 lokakuussa 1967. ==Lähteet== Luokka:The Doorsin kappaleet Luokka:Vuoden 1967 kappaleet
Rose-Marie Björkenheim

Hildegard Rose-Marie Björkenheim (o.s. Gyllström, s. 19. syyskuuta 1938 Helsinki) oli suomalainen yhden kauden kansanedustaja (kesk.) Vaasan vaalipiiristä 1991–1995. Björkenheim toimi maatalousyrittäjänä Isossakyrössä 1964–1994. Hän toimi myös pitkään Isonkyrön kunnanvaltuutettuna vuosina 1977–1984 sekä 1989–1995. Björkenheim on koulutukseltaan diplomiekonomi. Hänelle myönnettiin kunnallisneuvoksen arvonimi vuonna 1997. Hän oli Edvard Björkenheimin miniä. ==Lähteet== == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Isonkyrön kunnanvaltuutetut Luokka:Vaasan vaalipiiri Luokka:Vuonna 1938 syntyneet Luokka:Elävät henkilöt
Kuninkaantammi

Kuninkaantammi () on Kaarelan kaupunginosan osa-alue Helsingin luoteisreunassa. Valtaosin rakentamattomasta alueesta rakentuu 2020-luvun taitteessa noin 5 000 asukkaan tiivis, jalankulkupainotteinen kaupunginosa. Kuninkaantammen uudisrakentamisen alue rajautuu luoteessa ja pohjoisessa Vantaan kaupunkiin ja Vantaanjokeen. Idässä sekä kaakossa rajana on Keskuspuisto ja etelässä projektialueen raja kulkee Hakuninmaan pientaloalueiden vieressä. Alue jatkuu Hämeenlinnanväylän länsipuolelle, jossa se rajautuu Vantaan kaupunkiin. Alueen nimi johtuu siellä kasvavasta vanhasta, nykyisin rauhoitetusta tammesta, jota perimätieto pitää Ruotsin kuninkaan, Kustaa III:n, 1700-luvulla istuttamana. Sen mukaan on nimensä saanut myös alueen poikki kulkeva vanha tie, Kuninkaantammentie,Helsingin kadunnimet, Helsingin kaupungin julkaisuja n:o 24, 1970 joka nykyisin on länsiosaansa lukuun ottamatta käytössä Keskuspuiston sisäisenä ulkoilutienä. Kuninkaantammentien länsiosan varrella on muutamia pientaloja ja uusia omakotitaloja on rakenteilla. Muissa osissa on jonkin verran pienteollisuutta ja varastoja. Alueella sijaitsee myös Vantaanjoen varressa Pitkäkosken vedenottamo. Sen läheisyydessä Keskuspuiston reunassa on Pitkäkosken ulkoilumaja. Kuninkaantammeen valmistui kesällä 2024 uimaranta, Palettilampi, joka sijaitsee Ellen Thesleffin puistossa entisellä vedenpuhdistuslaitoksen alueella. Kunnostettua entistä allasta täytetään Päijännetunnelista tulevalla vaihtuvalla järvivedellä. == Kuninkaantammen lisärakentaminen == Kuninkaantammesta rakennetaan noin 5 000 asukkaan tiivis kaupunginosa ympyrän muotoisine keskuksineen. Alueen nimistö liittyy taiteilijoihin sekä taidemaalaamiseen, esimerkkeinä Taidemaalarinkatu, Temperankatu, Sinooperikuja ja Helene Schjerfbeckin puisto. == Liikenneyhteydet == Kuninkaantammen läpi alkoi elokuusta 2015 kulkea poikittaislinja 560, joka kulkee Myyrmäkeen sekä Paloheinän suuntaan. Bussi kulkee Kuninkaantammesta vuonna 2015 valmistunutta Paloheinäntunnelia pitkin idän suuntaan. Lisäksi alueelle kulkee linja 52 Otaniemestä Haagan ja Kannelmäen kautta. Linjan päätepysäkki on Kuninkaantammenkierrolla. Hämeenlinnanväylälle on suunnitteilla eritasoliittymä, joka rakentamiseen on varauduttu vuosina 2021–2022. == Kuvia == Tiedosto:KuninkaanTammi.jpg|Kuninkaan tammi, jonka mukaan alue on saanut nimensä. Tiedosto:Kuninkaantammi 2018.jpg|Rakenteilla olevaa Kuninkaantammea tammikuussa 2018. Tiedosto:Palettilampi artificial pond and beach (Kuninkaantammi, Helsinki, Finland) Sep 9, 2024.jpg|Palettilampi syyskuussa 2024. == Lähteet == == Aiheesta muualla == * Helsingin kaupungin sivut Kuninkaantammen alueen suunnitelmista Luokka:Kaarela Luokka:Helsingin osa- alueet
June Cochran

June Cochran (20. helmikuuta 1942 Indianapolis, Indiana − 21. toukokuuta 2004 Wisconsin) oli yhdysvaltalainen valokuvamalli, missi ja Playboy-tyttö. Cochran voitti Miss Indiana USA -missikilpailun vuonna 1960, muttei sijoittunut kansallisella tasolla. Myöhemmin hän oli Playboyn joulukuun 1962 Playmate of the Month ja vuoden 1963 Playmate of the Year. Cochran kuoli Wisconsinissa toukokuussa 2004. Hänen kuolinsyytään ei kerrottu julkisuuteen. ==Aiheesta muualla== *June Cochran Playboy.com:issa Luokka:Playboyn Playmatet Luokka:Yhdysvaltalaiset mallit Luokka:Yhdysvaltalaiset missit Luokka:Vuonna 1942 syntyneet Luokka:Vuonna 2004 kuolleet
Tampereen Urheilun Edistämissäätiö

Tampereen Urheilun Edistämissäätiö on säätiö, joka toimii nimensä mukaisesti tamperelaisen urheilun hyväksi. Säätiö jakaa vuosittain apurahoja tamperelaisten nuorten valmennuksessa ja ohjauksessa ansioituneille henkilöille seurojen esitysten perusteella. Se perustettiin vuonna 1946 nimellä Tampereen Urheilutalo-Säätiö. Perustamisen taustalla oli jo 1900-luvun alkupuolella tamperelaisen urheiluväen keskuudessa herännyt ajatus oman urheilutalon saamisesta. Urheilutalohanke oli esillä useaan otteeseen ja erilaisia toimikuntia perustettiin. Lopulta vuonna 1946 syntyi tamperelaisten urheilujärjestöjen muodostama yhtymä, Tampereen Urheilutalo-Säätiö. ==Toiminta== Sen päätavoitteena oli liikunnan tarpeita palvelevan urheilutalon saaminen Tampereelle, mutta säätiö toimi myös muun urheilutoiminnan ja -rakentamisen edistämiseksi Tampereella. Vaikka Tampereelle ei koskaan valmistunut säätiön alkuperäisten ajatusten mukaista urheilutaloa, oli säätiö voimakkaasti myötävaikuttamassa urheilupaikkojen, kuten Ratinan stadionin ja Pyynikin uimahallin, rakentamiseen Tampereelle. Säätiöön kuuluvat kaikki tamperelaiset urheiluseurat ja -järjestöt, jotka ovat ilmoittaneet edustajansa säätiön edustajistoon. Kaksi kertaa vuodessa kokoontuva edustajisto valitsee säätiön hallituksen, joka päättää apurahojen saajista. Vuonna 2009 säätiöön kuuluu 60 tamperelaista urheilujärjestöä. Parhaimmillaan jäseniä on ollut vuonna 1989, jolloin mukana oli peräti 86 jäsenjärjestöä. Yhteensä historian saatossa toiminnassa on ollut mukana noin 150 eri tamperelaista urheilujärjestöä. Säätiön varainhankinnassa merkittävimmässä asemassa olivat Tammelantorin Tempauksina tunnetut kansanjuhlat, jotka laadukkaalla ohjelmistollaan keräsivät vuodesta 1946 vuoteen 1963 vuosittain 6800-16000 osallistujaa. ===Puheenjohtajat=== * Hallituksen puheenjohtaja: Kari Kaitasuo * Edustajiston puheenjohtaja: Harri Moilanen ==Aiheesta muualla== * Tampereen Urheilun Edistämissäätiön kotisivut Luokka:Suomalaiset säätiöt Luokka:Tamperelaiset järjestöt Luokka:Tampereen urheilu
811 Naval Air Squadron

811 Naval Air Squadron (811 NAS) oli Britannian Kuninkaallisen laivaston ilmavoimien lentolaivue. == Palvelus == Laivue perustettiin 3. huhtikuuta 1933 Gosportissa yhdistämällä 465 ja 466 lentueet, jotka oli perustettu alun perin Gosportissa 20. ja 31. maaliskuuta 1931. Laivueen kalustona oli 12 Blackburn Ripon IIC:tä. Laivue siirrettiin 8. toukokuuta HMS Furiousille.Jackson s. 222 Laivueen koneet vaihdettiin Blackburn Baffineiksi tammikuussa 1935 ja lokakuussa 1936 laivueen kalustoksi vaihdettiin Fairey Swordfishit.Jackson s. 352-353 HMS Furiousin siirryttyä joulukuussa 1938 telakalle laivue merkittiin tukialuslentokouluksi ja se siirrettiin 31. tammikuuta 1939 HMS Courageousille. Laivueen siirtyessä 24. toukokuuta Amiraliteetin valvontaan laivue nimettiin 767 laivueeksi. Laivue oli alun perin 767 laivue, joka nimettiin 24. toukokuuta 1939 811 laivueeksi. Southamptonissa yhdeksän päivää aiemmin perustettu 811A lentue määritti samalla laivueen numeron. === Toinen maailmansota === Toisen maailmansodan syttyessä laivue siirrettiin HMS Courageousille ja se menetti kaikki koneensa tukialuksen upotessa 17. syyskuuta.Wragg s. 150 Laivue perustettiin uudelleen 15. heinäkuuta 1941 RNAS Lee-on-Solentissa kalustonaan kaksi Chesapeakia ja kaksi Hawker Sea Hurricanea. Laivueen tehtävänä oli palvella saattuetukialuksilla ja sen kalusto vaihdettiin nopeasti kuuteen Fairey Swordfishiin. Laivue toimi osan aikaa RAF:n rannikkolennoston alaisuudessa ja siihen liitettiin joulukuussa 1942 812 laivue RNAS Hatstonista. Laivueen kalustoon lisättiin kolme Grumman Wildcattia ja se siirrettiin helmikuussa 1943 HMS Biterille saattuepalvelukseen. Laivueen koneet vaurioittivat kahta saksalaista sukellusvenettä 25. huhtikuuta U-203:a ja 12. toukokuuta U-89:ää. Kumpikin sukellusvene jätettiin pinta-alusten tuhottaviksi. Laivue palasi rannikkolennoston alaisuuteen 1944 ollen maissa pääosan vuodesta. Laivue siirrettiin syyskuussa 1944 HMS Vindexille Jäämeren saattueiden suojaamiseksi. Laivueen kalustona oli tällöin 12 Fairey Swordfishia ja neljä Grumman Wildcattia. Laivue lakkautettiin 9. joulukuuta 1944. Laivueen kalustona oli sodan jälkeen De Havilland Sea Mosquito TR.33 -lentokoneet. ==Lähteet== * * * * * * * ===Viitteet=== ==Aiheesta muualla== Luokka:Fleet Air Arm
819 Naval Air Squadron

819 Naval Air Squadron (819 NAS) oli Britannian kuninkaallisen laivaston ilmavoimien lentolaivue, joka osallistui toisessa maailmansodassa Taranton taisteluun yhdessä 815 Naval Air Squadronin kanssa. == Palvelus == Laivue perustettiin 15. tammikuuta 1940 RNAS Fordissa. Perustamisessa käytettiin HMS Ark Royalilta ja HMS Courageousilta koottuja lentomiehistöjä ja sen kalustoksi sijoitettiin 12 Fairey Swordfishiä. Osa laivueesta siirrettiin rannikkolennoston alaisuuteen Detlingiin suojaamaan Dunkirkin evakuointia sukellusveneiltä. Kesäkuussa laivue siirrettiin HMS Illustriousille, jonka mukana se purjehti Pohjois-Atlantille ennen elokuista siirtymistä Välimeren laivastoon. Laivue oli vuoron perään maissa Dekheilassa ja Illustriousilla ja se osallistui moniin hyökkäyksiin itäisen Välimeren kohteisiin.Wragg s. 155 Laivue osallistui 12. marraskuuta vastaisena yönä Italian laivaston raskaiden yksiköiden tuhoamiseen Taranton satamassa. Illustriousin vaurioituessa pahoin 10. tammikuuta 1941 ilmapommituksessa laivue kärsi runsaita sekä kalusto että henkilötappioita. Ilmassa olleet koneet lensivät Hal Fariin, missä laivue lakkautettiin 14. tammikuuta liittämällä se 815 laivueeseen. Laivue perustettiin uudelleen 1. lokakuuta 1941 RNAS Lee-on-Solentissa kalustonaan yhdeksän Fairey Swordfish Mk I:tä. Laivueen koneiksi lisättiin Mk II:a ennen kesäkuista siirtymistä HMS Avengerille. Laivue oli maissa ollessaan alistettu kolmeksi kuukaudeksi rannikkolennostolle Pohjanmeren ja Englannin Kanaalin miinoittamiseksi. Miinoituslentojen aikana laivue oli hajaallaan useissa tukikohdissa. Laivue siirrettiin 16. huhtikuuta RNAS Machrihanishiin ja siirrettäväksi HMS Archerille suojaamaan Pohjois-Atlantin saattueita. Laivueen Swordfish oli ensimmäinen, joka upotti 23. toukokuuta 1943 sukellusveneen (U-752) raketeilla.Wragg s. 155-156 Laivuetta vahvennettiin elokuussa kolmella 892 laivueen Grumman Wildcatilla ennen siirtoa HMS Activitylle. Syyskuun aikana laivueen Swordfisheihin asennettiin ASV-tutkat. Laivuetta vahvennettiin maaliskuussa 1944 edelleen Wildcateilla. Huhtikuussa laivueen Wildcatit siirrettiin muodostettavaan 833 laivueeseen ja laivueen Swordfishit siirrettiin maihin rannikkolennoston alaisuuteen. Laivueen tehtävänä oli Normandian maihinnousun tukeminen. Maihinnousun jälkeen osa laivueesta siirrettiin Belgiassa oleviin tukikohtiin. Laivue koottiin Englantiin ja lakkautettiin 10. maaliskuuta 1945 Bincham Newtonissa.Wragg s. 156 ==Lähteet== * * * * * * ===Viitteet=== ==Aiheesta muualla== Luokka:Fleet Air Arm
Ammoniumasetaatti

Ammoniumasetaatti on kemiallinen yhdiste, jonka suhdekaava on C2H3O2NH4 ja molekyylikaava CH3COONH4. Se on läpikuultavista rombisista kiteistä koostuvaa väritöntä tai valkoista kiinteää ainetta, jota valmistetaan reagoittamalla ammoniakkia ja etikkahappoa keskenään. ==Käyttö ja ominaispiirteet== *Ammoniumasetaattia myydään yleisesti kaupallisesti. Ammoniakin asetaattina se on heikon hapon ja heikon emäksen suola, mistä juontuu osa sille ominaisista kemiallisista piirteistä *Sitä käytetään luonnossa hajoavana yhdisteenä jonkin verran jäänestoaineena. *Monissa yhteyksissä sitä käytetään etikkahappoon seostettuna. Näin saadaan aikaan puskuriliuos, joka luonnossa hajoaa ionittomiksi osasiksi *Ammoniumasetaattia voidaan käyttää Knoevenagel- kondensaatiossa orgaaniseen synteesiin G. Jones, Organic Reactions, 1967, volume 15, 204ff (the Knoevenagel Reaction) *Sen sulaminen melko alhaisessa lämpötilassa on suolalle suhteellisen harvinainen ominaisuus *Ammoniumasetaatti on hygroskooppinen yhdiste. Kuumennettaessa se herkästi hajaantuu asetamidiksi ja vedeksi: ::CH3COONH4 → CH3C(O)NH2 \+ H2O :Tässä reaktiossa se hajoaa suhteellisen alhaisessa lämpötilassa kahtalaisiksi molekyyleiksi, mikä on suolalle melko harvinaista *Voidaan käyttää tislatun veden kanssa reagenssina proteiinien saostuksessa *Käytetään yleisesti massaspektrometriassa vesipuskurina proteiini- ja muiden molekyylien sähkösumutusionisaation (ESI) *Ammoniumasetaatti on pienissä paineissa haihtuvaa. Tämän takia sitä on käytetty haihtumattomia suoloja sisältävien solupuskurien sijasta valmisteltaessa näytteitä massaspektrometriaan. Berman et al., 2008. J Am Soc Mass Spectrom, 19:1230–1236. Haihtuvista suoloista tähän tarkoitukseen on käytetty myös muun muassa ammoniumformiaattia ==Lähteet== Luokka:Asetaatit Luokka:Ammoniumyhdisteet
Argentiina kesäolympialaisissa 1936

Argentiina osallistui Berliinin kesäolympialaisiin 1936 51 urheilijan joukkueella. Maa voitti yhteensä seitsemän mitalia, joista kaksi oli kultaisia, kaksi hopeisia ja kolme pronssisia. Kisojen mitalitilastossa Argentiina sijoittui jaetulle 13. sijalle. Argentiinan joukkueen lipunkantajana avajaisissa toimi maratonjuoksija Juan Carlos Zabala. == Mitalistit == === Kultaa === * Oscar Casanovas — Nyrkkeily, sarja 57,2 kg * Andrés Gazzotti, Manuel Andrada, Roberto Cavanagh ja Luis Duggan — Poolo, miehet === Hopeaa === * Guillermo Lovell — Nyrkkeily, sarja yli 79,4 kg * Jeannette Campbell — Uinti, naisten 100 m vapaauinti === Pronssia === * Raúl Villareal — Nyrkkeily, sarja 72,6 kg * Francisco Risiglione — Nyrkkeily, sarja 79,4 kg * Julio Curatella and Horacio Podestá — Soutu, miesten kaksikko == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Mika Pietilä

Mika Pietilä (s. ) on entinen suomalainen jääkiekkomaalivahti. ==Ura== Pietilä pelasi juniorina jääkiekkoa Tampereen Ilveksessä. Kaudeksi 1995–1996 hän siirtyi Hämeenlinnan Pallokerhoon, jossa pelasi myös ensimmäiset ottelunsa jääkiekon SM-liigassa. HPK:sta hän siirtyi vuonna 1998 Ranskaan, jossa jatkoi uraansa Ranskan liigan HC Reimsissä. Pietilä pelasi joukkueessa kaksi kautta ja hänet valittiin kummallakin kaudella Ranskan liigan parhaaksi maalivahdiksi. Hän palasi vuonna 2000 takaisin Suomeen ja Ilvekseen, josta siirtyi vuonna 2002 pelaamaan Britanniaan. Vuosina 2003–2005 Pietilä pelasi Saksassa ja Venäjällä. Kaudella 2005–2006 hän pelasi Kajaanin Hokissa ja Kärpissä. Pietilä lopetti uransa jääkiekkoilijana vuonna 2006. ==Lähteet== * * Jatkoajan sivuilla Luokka:Suomalaiset jääkiekkomaalivahdit Luokka:Vuonna 1973 syntyneet Luokka:Elävät henkilöt
Roberta Vinci

Roberta Vinci (s. 18. helmikuuta 1983 Taranto) on italialainen tennispelaaja. Hän aloitti ammattilaisuransa vuonna 1999. Vinci on voittanut urallaan yhdeksän kaksinpelin WTA-turnausta. Helmikuussa 2007 hän voitti Bogotán turnauksen, kun Tathiana Garbin joutui luovuttamaan ottelun kolmannessa erässä molempien voitettua aiemmin yhden erän. Huhtikuussa 2009 Vinci voitti Barcelonan turnauksen loppuottelussa Marija Kirilenkon lukemin 6–0, 6–4. Lokakuussa 2010 Vinci voitti Luxemburgin turnauksen finaalissa Julia Görgesin. Huhtikuussa 2011 Vinci voitti Barcelonan turnauksen finaalissa Lucie Hradeckán, kesäkuussa 2011 's-Hertogenboschin turnauksen finaalissa Jelena Dokićin, heinäkuussa 2011 Budapestin turnauksen finaalissa Irina-Camelia Begun, elokuussa 2012 Dallasin turnauksen finaalissa Jelena Jankovićin ja heinäkuussa 2013 Palermon turnauksen finaalissa Sara Erranin. Nelinpelin WTA- turnausvoittoja Vincillä on 25. Grand Slam -turnausten kaksinpeleissä Vinci on kerran selviytynyt loppuotteluun, Yhdysvaltain avoimissa 2015, jolloin hän hävisi loppuottelussa maannaiselleen Flavia Pennettalle kahdessa erässä. Samassa turnauksessa hän voitti muun muassa ennakkosuosikki Serena Williamsin. Puolivälieriin saakka Vinci on päässyt Yhdysvaltain avoimissa 2012 ja 2013. Neljännelle kierrokselle hän on päässyt kolme kertaa, Wimbledonissa 2012 ja 2013 sekä Ranskan avoimissa 2013. Lisäksi hän on kahdeksan kertaa selviytynyt kolmannelle kierrokselle: Wimbledonissa 2005, 2009 ja 2011, Australian avoimissa 2006, 2010 ja 2013, Ranskan avoimissa 2011 sekä Yhdysvaltain avoimissa 2011. == Lähteet == * Luokka:Italialaiset tennispelaajat Luokka:Vuonna 1983 syntyneet Luokka:Elävät henkilöt
Petri Kallio

Petri Kallio (s. 19. heinäkuuta 1982 Turku) on suomalainen koripalloilija, joka edusti kaudella 2009–10 koripallon I-divisioonassa pelaavaa Ura Basketia, joka on myös hänen kasvattajaseuransa. Kallio on pelannut kaudella 2004-2005 Korisliigaa, jonka jälkeen hän pelasi kolmen vuoden ajan I-divisioonaa. Kauden 2008–2009 Kallio pelasi Korisliigassa Korihaiden paidassa. Luokka:Suomalaiset koripalloilijat Luokka:Vuonna 1982 syntyneet Luokka:Elävät henkilöt
Enrico Hillyer Giglioli

Enrico Hillyer Giglioli (13. kesäkuuta 1845 Lontoo – 16. joulukuuta 1909 Firenze) oli italialainen eläintieteilijä ja antropologi. Enrico Gigliolin isä oli Vincenzo Giglioli, lääkäri ja antropologi, joka asui perheineen Lontoossa poliittisista syistä johtuen. Hänen äitinsä oli englantilainen sukunimeltään Hillyer. Perhe palasi Italiaan 1848. Giglioli opiskeli Paviassa, Lontossa ja Pisassa, ja toimi Torinon yliopiston professorina ja Firenzen Kuninkaallisen eläintieteellisen museon johtajana. Hän laati eläintieteellisen raportin matkastaan Magentalla Filippo de Filippin kanssa, joka oli hänen esimiehensä. Giglioli nimesi useita uusia eläinlajeja, muun muassa linnuista tyrskyviistäjän (Pterodroma magentae) ja mauritiuksenviistäjän (Pterodroma arminjoniana) yhdessä Tommaso Salvadorin kanssa.ITIS == Lähteet == * Zoonomen === Viitteet === Luokka:Italialaiset eläintieteilijät Luokka:Italialaiset ornitologit Luokka:Vuonna 1845 syntyneet Luokka:Vuonna 1909 kuolleet
Anneli Vainio

Anneli Vainio (s. 1947 Uusikaupunki) on suomalainen anestesiologian erikoislääkäri, lääketieteen tohtori, kivunhoidon asiantuntija ja kirjailija. Vainiolla on lääkärioikeudet Suomessa, Ranskassa ja Kanadassa. Hän on kirjoittanut kivunhoidosta useita kirjoja, ja lisäksi matkakirjoja, novelleja sekä esseekokoelman. Vainio väitöskirja Management of Cancer Pain (1990) käsitteli syöpään liittyvän kivun hoitoa Suomessa, vahvoja kipulääkkeitä (opioideja) sekä niiden annostelutapoja syöpäkivun hoidossa. ==Teokset== *Kohtaamattomuus. Enostone kustannus, 2023 *Sydänrata. Novelleja. Enostone kustannus, 2020 *Sattuu! kroonisen kivun hallinta, Duodecim, 2009 *Kotini on linnani, Elämää Etelä-Ranskassa, Kirjapaja, 2009 *Missä kalat syövät puiden lehtiä, [valokuvat: Robert Carrier]. Duodecim, 2008 *Nimeä vailla, Kohtaamisia kivun kanssa, Kirjapaja, 2007 *Kivunhallinta, Duodecim, 2004 *Palliatiivinen hoito, toim. Anneli Vainio, Päivi Hietanen, Duodecim, 2. uud. p. 2004; 1. p. 1998 *Kipu, Duodecim, Suomen apteekkariliitto, 2003 *Inhimillinen kuolema, Saattohoito Suomessa, Saattohoidon, palliatiivisen hoidon ja tukihoidon analyysia, Sairaalaliitto, 1993 *Kipu, toim. Eija Kalso, Anneli Vainio. Duodecim, 2. p. 2002; 1. p. 1993 *Syöpäpotilaan kivun hoito, Sairaalaliitto, 1991. == Lähteet == Luokka:Suomalaiset lääkärit Luokka:Vuonna 1947 syntyneet Luokka:Elävät henkilöt
Västerås IK

pienoiskuva|Västeråsin pelaajia alkulämmittelyssä Västerås IK (Västerås Ishockeyklubb) on ruotsalainen jääkiekkoseura Västeråsista. Joukkue pelaa Ruotsin toiseksi korkeimmalla sarjatasolla HockeyAllsvenskanissa. Västerås IK on pelannut 12 kautta Ruotsin pääsarjassa Elitserienissä vuodesta 1988 vuoteen 2000. == Historia == Västerås IK perustettiin vuonna 1913 ja jääkiekko aloitettiin seurassa vuonna 1939. Västeråsin jääkiekkojaosto oli toiminnassa vuoteen 2000 asti, jolloin seura lopetettiin ja vaihtoi nimekseen Västerås IK Ungdom, joka vaihdettiin myöhemmin vuonna 2005 nimelle VIK Västerås HK. Noustuaan vuoden jälkeen kolmanneksi korkeimmalta sarjatasolta Hockeyettanista takaisin Allsvenskaniin vuonna 2018 seura palasi vanhaan Västerås IK -nimeensä. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Christian Engstrand L 2025 Linköping, Ruotsi 31 Jørgen Hanneborg L 2025 Lørenskog, Norja 40 Rasmus Korhonen L 2026 Oulu, Suomi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 3 Niklas Folin (A) R 2026 Göteborg, Ruotsi 8 Nikodemus Wernquist R Juniori Täby, Ruotsi 10 Jimmie Jansson Lorek L 2027 Västerås, Ruotsi 21 Henrik Malmström L 2026 22 Christian Berger L 2025 St. Louis, Missouri, Yhdysvallat 28 Elias Sjöström L 2025 36 Olle Norberg L 2026 Uppsala, Ruotsi 56 Albert Lyckåsen R 2026 Bålsta, Ruotsi 65 Noel Fransén L Laina Karlstad, Ruotsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 15 Jacob Hayhurst L KH 2025 Mississauga, Ontario, Kanada 16 Wille Ekman Cederborg L OLH Juniori 19 Anton Johansson L KH 2025 Kumla, Ruotsi 24 Joel Kant L KH 2026 Luulaja, Ruotsi 27 Carl Jakobsson L LH 2027 Limhamn, Ruotsi 29 Eric Engstrand L LH 2025 Vallda, Ruotsi 39 Elias Ekström L LH Laina 41 Simon Zether R KH Laina Helsingborg, Ruotsi 46 Svante Sjödin L KH Laina Nyköping, Ruotsi 61 Malte Sjögren L KH / VLH 2026 67 Konstantin Komarek (C) L KH 2026 Wien, Itävalta 72 Patrick Grasso R KH 2025 Des Moines, Iowa, Yhdysvallat 73 Anton Gradin R LH 2026 Örnsköldsvik, Ruotsi 76 Oskar Kvist L LH 2026 Gävle, Ruotsi 92 Kim Rosdahl (A) R OLH 2027 Malmö, Ruotsi === Joukkueenjohto === * Päävalmentaja: Eric Karlsson * Apuvalmentaja: Stefan Fredriksson * Maalivahtivalmentaja: Patrik Sjöström * Fysiikkavalmentaja: William Lindgren * Huoltopäällikkö: Tobias Hansson * Huoltopäällikkö: Mio Schilcher * Toimitusjohtaja: Niklas Johansson Lähde: EliteProspectshttps://www.eliteprospects.com/team/308/vasteras-ik Viitattu 26.10.2021. == Lähteet == == Aiheesta muualla == *Kotisivut *VIK Support kannattajayhdistys *Gulsvart Ultras kannattajayhdistys Luokka:Västeråsin kunta Luokka:HockeyAllsvenskan-joukkueet
National Association of Broadcasters

thumb|National Association of Broadcastersin toimisto Washington DC:ssä. National Association of Broadcasters (NAB) on vuonna 1922 perustettu yhdysvaltalainen lähetystoimintaa harjoittavien tahojen edunvalvontajärjestö. Järjestö edustaa noin 900 televisio- ja 5 000 radioasemaa, ja sen päämaja sijaitsee Washington DC:ssä. Alun perin järjestö perustettiin suunnittelemaan radiotaajuuksien käyttöä, ja se olikin merkittävässä roolissa vuoden 1927 radiolain valmisteluissa. Toinen merkittävä järjestön alkuaikojen tehtävä oli radion tekijänoikeuskorvauksista neuvotteleminen. Vuosittainen yleensä Las Vegasissa järjestettävä NAB Convention on eräs suurimpia alan ammattilaisten kohtaamis- ja markkinointitapahtumia maailmassa. NAB valitsee joka vuosi yhden uuden jäsenen National Association of Broadcasters Hall of Fameen sekä radion että television parista. ==Lähteet== ==Aiheesta muualla== *National Association of Broadcastersin kotisivut Luokka:Yhdysvaltain televisio Luokka:Yhdysvaltain radio Luokka:Yhdysvaltalaiset järjestöt